ПРОТОКОЛ № 5
от заседанието на Комисия по правни въпроси 
на Висшия съдебен съвет, проведено на 9 февруари 2015 г.

Днес, 9 февруари 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА 					НЕЗАБРАВКА СТОЕВА 

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Декларация от Националния съюз на юрисконсултите относно внесения в 43-то Народно събрание проект за изменение и допълнение за Закона за адвокатурата;
- Решение на КПКИТС от 03.02.2015 г. относно сигнал от Гражданско сдружение „Ние, гражданите”; 
- Заявление от Петър Василев Сантиров за възстановяване на длъжност.
Д Н Е В Е Н   Р Е Д:

1. ОТНОСНО: Писмо от Министерство на правосъдието с приложен проект на Закон за изменение и допълнение Закона за административните нарушения и наказания и мотивите към него, за изготвяне на финансова обосновка.
КОМИСИЯТА ПО ПРАВНИ ВЪПРОСИ
Р Е Ш И:

1.1. Да се изготви становище по съгласувателната процедура в срок до 16.02.2015 г.
1.2. Изпраща проекта на Закон за изменение и допълнение Закона за административните нарушения и наказания и мотивите към него, на Комисия „Бюджет и финанси”, с оглед искането за изготвяне на финансова обосновка.

2. ОТНОСНО: Писмо от Министерство на правосъдието с приложена преписка от Комисията за защита на потребителите.

КОМИСИЯТА ПО ПРАВНИ ВЪПРОСИ
Р Е Ш И:

2.1. Възлага на Саша Харитонова – директор на дирекция „Правна” да проучи случая и да изготви становище.

3. ОТНОСНО: Писмо от и.ф. председател на Върховен касационен съд с приложено разпореждане № 2/30.01.2015 г. и предложение за включване на допълнителни въпроси в предмета на Тълкувателно дело № 1/2014 г. на ОСТК на ВКС, за изразяване на писмено становище в срок до 16.03.2015 г.

КОМИСИЯТА ПО ПРАВНИ ВЪПРОСИ
Р Е Ш И:

3.1. ОТЛАГА разглеждането на точката за обсъждане, становища и предложения от членовете на Комисията по Тълкувателно дело № 1/2014 г. на Общото събрание на Търговска колегия на ВКС.

4. ОТНОСНО: Писмо от зам. председателя на Районен съд гр. Благоевград във връзка с решение на КПВ по протокол № 1/12.01.2015 г., т. 9 относно молба на София Икономова – съдия в СРС за изплащане на сума за облекло.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение писмото на зам. председателя на Районен съд гр. Благоевград във връзка с решение на КПВ по протокол № 1/12.01.2015 г., т. 9 относно молба на София Икономова – съдия в СРС за изплащане на сума за облекло.

5. ОТНОСНО: Заявление за достъп до обществена информация от Български институт за правни инициативи.

КОМИСИЯТА ПО ПРАВНИ ВЪПРОСИ
Р Е Ш И:

5.1. Възлага на Мартин Величков – главен експерт-юрисконсулт да изпрати отговор до БИПИ по т. 1, че Висшият съдебен съвет няма ангажимент да поддържа регистър на съдебните заседатели, същите се поддържат в окръжните съдилища, както и да препрати заявлението на окръжните съдилища по компетентност. По т. 2 да се отговори, че Наредбата е отменена и нямаме такива актове.

6. ОТНОСНО: Заявление за достъп до обществена информация от Център на НПО в Разград.

КОМИСИЯТА ПО ПРАВНИ ВЪПРОСИ
Р Е Ш И:

6.1. Възлага на Мартин Величков – главен експерт-юрисконсулт да уточни информацията.

7. ОТНОСНО: Покана от Асоциация на държавните съдебни изпълнители за присъствие на годишно отчетно събрание на АДСИ, което ще се проведе на 14.02.2015 г. от 14.30 ч. в конферентната зала на СЮБ.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение поканата на Асоциация на държавните съдебни изпълнители за присъствие на годишно отчетно събрание на АДСИ, което ще се проведе на 14.02.2015 г. от 14.30 ч. в конферентната зала на СЮБ.

8. ОТНОСНО: Писмо от Министерския съвет относно писмо от председателя на ПП „Глас народен”, в което се отправят предложения, свързани с реформа в съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение писмото от Министерския съвет във връзка с предложения, направени от ПП „Глас народен”, свързани с реформа в съдебната власт.

9. ОТНОСНО: Решение на Комисията по предложенията и атестирането от 03.02.2015 г. относно заявление от Виолета Димова Пунова – следовател в ОСС в Окръжна прокуратура гр. Монтана за допълване на решение на ВСС по протокол № 32/26.07.2012 г., т. 27.

КОМИСИЯТА ПО ПРАВНИ ВЪПРОСИ
Р Е Ш И:

9.1. Счита, че по този въпрос Висшият съдебен съвет има практика, която е отразена в решенията на КПА.
9.2. Изпраща решението на Комисията по предложенията и атестирането, по компетентност.

ДОПЪЛНИТЕЛНИ ТОЧКИ:

10. ОТНОСНО: Декларация от Националния съюз на юрисконсултите относно внесения в 43-то Народно събрание проект за изменение и допълнение за Закона за адвокатурата.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение Декларацията на Националния съюз на юрисконсултите относно внесения в 43-то Народно събрание проект за изменение и допълнение за Закона за адвокатурата.

11. ОТНОСНО: Решение на КПКИТС от 03.02.2015 г. относно сигнал от Гражданско сдружение „Ние, гражданите”.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение сигнала от Гражданско сдружение „Ние, гражданите”.

12. ОТНОСНО: Заявление от Петър Василев Сантиров за възстановяване на длъжност.

КОМИСИЯТА ПО ПРАВНИ ВЪПРОСИ
Р Е Ш И:

12.1. Петър Василев Сантиров следва да бъде възстановен на длъжността „съдия” в Софийски районен съд, поради приключило срещу него наказателно производство по КНД № 515/2014 г. на ВКС – II-ро НО с оправдателна присъда.
12.2. Петър Василев Сантиров следва да встъпи в длъжност „съдия” в Софийски градски съд в едномесечен срок от датата на постановяване на горното решение, на основание решение на Висшия съдебен съвет по протокол № 51/2009 г. във връзка с влязло в сила решение по адм. дело № 243/18.05.2010 г. на ВАС.
12.3. Решението да се изпрати на Комисията по предложенията и атестирането.

ПРЕДСЕДАТЕЛ
НА КОМИСИЯТА:		/п/     
                          ЮЛИАНА КОЛЕВА